

04.05.2017 353

**Батыс Қазақстан облысының білім**

**басқармасы басшысының 2016 жылғы**

**30 желтоқсандағы «Батыс Қазақстан облысының**

**білім басқармасының 2017-2019 жылдарға**

**арналған бюджеттік бағдарламалары туралы»**

**№1014 бұйрығына өзгерістер**

**енгізу туралы**

2008 жылғы 4 желтоқсандағы Қазақстан Республикасы Бюджет кодексінің 32-бабын басшылыққа ала отырып, Батыс Қазақстан облыс әкімдігінің 2014 жылғы 3 маусымдағы №145 қаулысымен бекітілген «Батыс Қазақстан облысының білім басқармасы» мемлекеттік мекемесі туралы ережесіне», Батыс Қазақстан облысы әкімдігінің 2016 жылғы 20 желтоқсандағы №360 «Батыс Қазақстан облыстық мәслихатының 2016 жылғы 9 желтоқсандағы №8-2 «2017-2019 жылдарға арналған облыстық бюджет туралы» шешімін іске асыру туралы» қаулысына жәнеБатыс Қазақстан облысы әкімдігінің 2017 жылғы 27 қаңтардағы №20 «Батыс Қазақстан облысы әкімдігінің 2016 жылғы 20 желтоқсандағы №360 «Батыс Қазақстан облыстық мәслихатының 2016 жылғы 9 желтоқсандағы №8-2 «2017-2019 жылдарға арналған облыстық бюджет туралы» шешімін іске асыру туралы» қаулысына, 2016 жылғы 9 желтоқсандағы №8-2 «2017-2019 жылдарғаарналған облыстық бюджет туралы» шешіміне өзгерістер мен толықтырулар енгізу туралы» Батыс Қазақстан облыстық мәслихатының 2017 жылғы 24 ақпандағы №9-1 шешіміне, Батыс Қазақстан облысы әкімдігінің 2017 жылғы 13 сәуірдегі №90 «Мемлекеттік-жекешелік әріптестік жобаларының тұжырымдамасын әзірлеу кезінде мемлекеттік-жекешелік әріптестік жобаларын консультациялық сүйемелдеуді қаржыландыру туралы» қаулысына сәйкес

**БҰЙЫРАМЫН:**

1. «Батыс Қазақстан облысының білім басқармасының 2017-2019 жылдарға арналған бюджеттік бағдарламалары туралы» Батыс Қазақстан облысының білім басқармасы басшысының 2016 жылғы 30 желтоқсандағы №1014 (басқарма басшысының 2017 жылғы 10 ақпандағы №81, 2017 жылғы 10 наурыздағы №169 бұйрықтарымен енгізілген өзгерістермен қоса) бұйрығының қосымшасына төмендегідей өзгерістер енгізілсін:

1) 108.000 «Бюджеттік инвестициялық жобалардың техникалық-экономикалық негіздемелерін және мемлекеттік-жекешелік әріптестік жобалардың, оның ішінде концессиялық жобалардың конкурстық құжаттамаларын әзірлеу немесе түзету, сондай-ақ қажетті сараптамаларын жүргізу, мемлекеттік-жекешелік әріптестік жобаларды, оның ішінде концессиялық жобаларды консультациялық сүйемелдеу» деген бюджеттік бағдарламасымен толықтырылсын.

2. Басқарманың барлық қызметкерлері және жауапты бөлім басшылары тиісті көрсеткіштерін қол жету және бюджеттік бағдарламалардың іс-шараларын толық және уақытылы жүзеге асыруды қамтамасыз етсін.

3. Осы бұйрықтың орындалуын бақылау басқарма басшысының орынбасары Н.Гайтпаеваға жүктелсін.

**Басқарма басшысы А.Мыңбаева**